Ziua Tradiţiilor din cadrul programului educativ a început pentru elevii olimpici cu o vizită la "Moartă de Hârtie", din localitatea Comana, Giurgiu. Aici, adolescenții au avut ocazia să descopere un adevărat sat al meșteșugurilor.
"Aici au ocazia să vadă meserii diverse, să vadă o inițiativă de antreprenoriat cultural și social, care se dezvoltă în România secolului 21, cu greu, dar care aduce multă bucurie", a declarat Dana Georgescu, președintele Asociației Moară de Hârtie.
"E ceva inovativ, e o experiență unică pe care n-aș fi avut ocazia să o trăiesc", spune o elevă.
Următoarea oprire a fost în Bucureşti, la Muzeul Naţional al Satului, unde elevii au avut parte de un tur.
"Am aflat mult mai multe lucruri intrând în locuințe și fiind informați de un ghid", spune o altă elevă.
Adolescenţii au încheiat ziua tradiţiilor la expoziţia "taine și comori" din centrul Capitalei.
Organizat sub egida România Inteligentă, de Antena 3 CNN în parteneriat cu primăria din Alexandria, acest program își propune să inspire și să ghideze tinerii în descoperirea pasiunilor și a potențialului lor profesional.